Mabongwana het ná die vergadering aan verslaggewers gesê die vergadering met die hoofsaaklik wit gemeenskap is nuwe grond vir die EFF. “Soos julle kan sien met die mense wat hier bymekaargekom het, moet hulle in die EFF verwelkom word. Die EFF het nou ŉ struktuur in dié wit gemeenskap, wat ongekend is. Ons wys aan alle partye dat dit moontlik is vir ons om wit mense te hê wat ons ondersteun, weens die goed waarvoor ons staan. Hierdie mense is al sedert 2005 huise beloof.”
“HOP-huise is vir arm mense. Waarom faktureer hulle ons dan vir meer as R1 000 vir elektrisiteit?” wou Evelyn Buyse, een van die inwoners, weet. “Ons betaal te veel vir elektrisiteit. HOP-huise is vir arm mense, nie vir die regering om ons te beneuk nie. Ons is moeg vir die regering.”
Buyse, ŉ enkelma van ses, het aan verslaggewers gesê sy betaal huur vir die HOP-huis waarin sy al 13 jaar lank bly.
Nog ŉ inwoner, Susara Coetzee, het gesê sy wag al sedert 2012 vir ŉ HOP-huis toe sy daarvoor aansoek gedoen het. Sy bly intussen saam met haar ma. “Nou is my ma te siek en ek moet na haar kyk. Ons elektrisiteit is afgesny. Ek weet nou ons hoop lê by die EFF. Hulle sal ons help,” het die ma van drie gesê.
Dit is juis die probleem met die Afrikaner, hy is so besig om beeld te poets en in die nuus te wees met allerhande goed, dat hy vergeet van die probleme op grondvlak. Hy sal mos nie in die nuus kom as hy iets aan hierdie mense se saak doen nie. Wanneer ‘n ou in hierdie mense se skoene is gryp jy na enige strooihalm, maak nie saak van wie dit kom nie. As die sogemaamde Afrikaner is wat hulle sê hulle is, sou hierdie mense nie wees waar hulle is nie. ALMAL word net gejaag deur die GELDGOD en het geen deernis meer nie.
Paul ek wil net vir jou sê dat baie van die sogenaamde arm witmense net bakhand staan en wanneer hulle jou leeg getap het kry jy ‘n skop onder jou agterkant. Ek weet almal is nie so nie, maar ek het al ‘n paar stelle afgetrap met hulle daarom help ek niemand wat ek nie persoonlik ken nie. So jy kan nou maar begin om hulle te help as jy so graag wil en as jy geld het om te verloor. Terloops ek is ‘n ou vrou wat al jare lank alleen is en vir myself moet sorg.
Dit klink goed maar werk ongelukkig nie so in die regte wêreld nie vra die ANC dit is hoekom hulle nou wankel.
Lees die mense nie koerant nie of weet hulle net nie wat in die land aangaan nie? Ek kry hulle bitter jammer want ek weet hulle kry swaar en nou word hulle belieg ook.
1. Al die HOP huise wat al sedert 2005 deur die ANC se selfde mooipraatjies beloof was – Hoe gaan die EFF dit nou skielik so gou regkry?